Ásdís Eva Hannesdóttir , stjórnarformaður Frjálsa lífeyrissjóðsins , ritaði grein sem birtist í Morgunblaðinu laugardaginn 23. febrúar sl. sem bar yfirskriftina " Frjálsi lífeyrissjóðurinn í 40 ár " . Í greininni fer Ásdís yfir góðan árangur Frjálsa en sjóðurinn hefur vaxið hlutfallslega meira en íslenska lífeyriskerfið í áraraðir og er í dag fimmti stærsti lífeyrissjóður landsins með um 237 milljarða í hreina eign , 58 þúsund sjóðfélaga og yfir 3,5% samanlagða raunávöxtun í samtryggingar - og séreignardeild skyldulífeyrissparnaðar . Ásdís fer einnig yfir valfrelsi sjóðfélaga Frjálsa , en þeim býðst að velja á milli tveggja skyldusparnaðarleiða , fjögurra fjárfestingarleiða og frá og með næsta ársfundi sjóðsins verða allir stjórnarmenn kosnir af sjóðfélögum . Greinina má lesa í heild sinni með því að opna PDF skjalið hér fyrir neðan .